ཐེངས་རེར་ངས་ཞིབ་ཏུ་བསམ་བློ་བཏང་ན།རང་གིསཕ་ཡུལཟེར་བའི་ཡི་གེ་གཉིས་ཀྱི་གོ་དོན་གསལ་བོ་ཞིག་ཧ་གོ་གི་མེད་པ་འདྲ།ཕ་ཡུལ་ཟེར་བ་འདི།རང་གི་ཕ་དྲིན་ཅན་འདུག་པའི་ས་ཆ།ཡང་ན་སྡེ་བ་འདི་ལཕ་ཡུལཟེར་བ་ཡིན་ནམ།ང་རང་ཉིད་སྐྱེ་ཡུལ།ཡང་ན་སྐྱེ་ས།མ་དྲིན་ཅན་གྱི་ལྟེ་ཁྲག་ཕོ་ས་དེརཕ་ཡུལཟེར་བ་ཡིན།ཅི་ཞིག་ཡིན་ཡང་།ཕ་ཡུལ་ཟེར་བ་འདི།མི་ཐུག་མི་དང་ཁྱི་ཐུག་ཁྱི་ལ་བཤད་དགོས་པ་ཞིག་དང་བསྟོད་དགོས་པ་ཞིག་རེད།ངའི་གྲོགས་པོ་དགེ་འདུན་གྱིསཕ་ཡུལ་ནས་ཆུ་ནག་འཐུང་།རྩམ་ནག་མིན་པ་ཅི་ཡང་ཟ་རྒྱུ་མེད་ན།སེམས་བརྒྱགས་ཕོ་བརྒྱགས་རེད།ས་མཐའ་འདི་ཚོ་ནས་ཤ་མར་གྱི་ཁ་ཟས་ཡོད་ན།ཕོ་བརྒྱགས་ན་སེམས་མི་བརྒྱགས་པ་ཞིག་རེདཟེར་བ་དང་།ཡང་དུས་རྒྱུན་དུ་ལོ་ཆུང་ཚོས་གླུ་ལེན་དུསངའི་ཕ་ཡུལ་གང་ཞིག་གང་ཞིག་ཡིན།རྒྱུ་ཆེན་པོ་མེད་ན་སྐྱིད་པོ་ཡིནཟེར་བ་ལྟར།ཚང་མའི་སེམས་གཅིག་པ་རེད།ང་རང་ཡང་ཕ་ཡུལ་ན་ཡོད་དུས།ཕ་ཡུལ་འདི་འདྲ་སྐྱིད་པོ་དང་།ཕ་ས་འདི་འདྲ་བཟང་བོས་ང་བསྐྱངས་པས།དྲིན་ཅན་ཡིན་བསམ་རྒྱུ་མ་བྱུང་མོད།ས་མཐར་ཐོན་དུས།ཕ་ཡུལ་སེམས་ལ་དྲན་ན་སྐྱིད་པོ་ཞིག་རེད།